
Mohamed OUAGRAR 


Tinitin 


Tazwart 


Wanna iran ad isker kra n twuri ifulkin i tmazight, ar 
ittara s wawal amazigh. 

Ara s ils amazigh ayenna trit : 

Ayenna inghwlen ixf nek, d ul nek. 

Ayenna ak issaylalen ids. 

Ayenna yumzen izri nek gh ma ak issutlen. 

Ayenna ilan atig gh ma islin imezgan nek... 

Tirra s tmazight ass ad, tga yan gh imaghen lli d 
iqqann, uggar n kra yadenin; lli igan amerwas f 
imeghnasen imazighen. 

Amerwas ad, immagh Muhemmad Ouagrar, ur d ad t 
isers, is ka ira ad d gis irar imikk. Ira, gh mad izelin, ad 
inna i imazighen, zund netta, han tzdarm ad ttaram s 
tmazight. Ur d iqqan ad ig mad ttaram imurig. Mac igh 
ittyara s tmazight ayenna turam, igh ifulki, igh izeddig, 
igh idra...rad isseghwli atig n ils amazigh. 

Ighra iyi Muhemmad Ouagrar kra gh tzerrarin nes 
iseggwasen a yad izrin. 

Afegh nn gisent timitar n ufrak isdiden i mad gis 
ittmussun, d mad d gis ur ittaggwan. 

Telia gisent dagh tirghi n unaruz ad yaf izuran nes. 
Issekti d imazighen mas lan izuran nesen, ur d is bidden 
f win wiyyad. 

Amek ann ad iga umarg ifulkin, ighawelen : 

Ar ittara tagudi, isker gh midden tayyad. 

Ali Azayku 
Agadir 19.09.2001 


- 6 - 


Mohamed OUAGRAR 


Tinitin 


Amazigh 


Gigh uzun. 

Gigh amersal 10 . 
Tanikt' 1 2 ’ i wuzzal. 
Yan ur ilin tadfi (3) , 
Gegh asen tt. 

Ig ul inu, 

Taginant. 

Ur d wanna d ukan, 
Igli usaru, 

Rzemgh as. 


13/11/1996 


1 - Amersal : Terre salee 

2- Tanikt : La rouille 

3- Tadfi : La suavite 


- 7 - 



Mohamed OUAGRAR 


Tinitin 


Tisit (1) 


Ixf inu yagh iyi, 

Umarg nnun. 

Aggwegh nn sis gh tisit. 

Nekk siyagh 1 (2) , ur ar ttmussugh. 
Ar iyi ittalgh, ar iyi isignit. 

Yat gh ar yalla, yat gh ar idessa. 
Yat gh isskenser igenzi. 

Yat gh izmumg i tadsa. 

Yat gh ar ittwagh (3) , 

Yat gh ar isinsig (4) 5 6 7 . 

Dars agharas, dari tansa' 5 ’. 
Nettan asray ,6) , nekkin ablinka. 
Dars tislit n unzar d briru' 7 ’, 

Dari imettawen n ijiwi. 


1- Tisit : Le miroir. 

2- Siyagh : Je suis calme. 

3- Yat gh a ittwagh : Tantot il crie. 

4- Yat gh a isinsig : Tantot il siffle 

5- Tansa : Le repaire. 

6- Asray : La depouille. 

7- Briru : La grele. 

Gigh nn ad t ssudmegh®, 
Ikked iyi 

Ig d afus ad iyi yut, 

Teg tisit izlallayen <9) ; 
Iddem iyi. 

Gigh nn ad grugh azlallay, 
Ibdel 8 9 (10) 11 iyi, 

Ifel d azmul m) 

Yadu d umarg, ils iyi. 

Ixf inu nekk diwen, 

Kuyan magh t iga; 

Udar nes. 

Ixf inu, ingha iyi, 

Umarg nnun. 


09/1996 


8- Ssudmegh : J’ai embrasse. 

9- Izlallayen : Les debris. 

10 Ibdel : II a blesse (avec une lame). 

11- Azmul : La cicatrice. 

Tagat 

«Ur d is ka neni s ma nga gh 
yan ubarku, macc is agh 
a kk w g is yagh iwrigh» 

Chesterton 


Ur dari, ur gigh. 
Ur akkw imil, 
Rad iligh. 

Is ka tenna, 
Tudert i tagat : 
Ham, a ma; 
Tigemmi nem. 
Ssiligh awelk, 
Dad ufigh. 

Yiri iyi udar, 

Ad afudegh. 
Icca azellug a) , 

F ad myaren. 


1- Azellug : La satiete. 

Imdi nn marur <2) , 
Gh idir nes. 

Ur dari, ur gigh. 
Ur a kk w imil, 

Rad asigh 
Tugga (3) n uzenbu, 
F tudert ad. 


03/1997 


2- Marur : Le mirage. 

3- Tugga : Le temoignage. 

Gar tafaska 

Zwu a yabdan, zwu. 

Negh nzu. 

Neghers ar nettazu. 

Nedfar tt ar ameggerd, 

Nefel tt nadu d. 

Ayhayya! 

Aylligh yad m , 

Nebbi, nezdi; 

Nadu ahidur. 

Ur ili tisent, 

Ur ili azarif, 

Ifk gar adu. 

Ayhayya! 

Nagwel ilemma tixsi. 

Ibbaqqi f tasa izi <2) 


(1) Yad : Deja. 

(2) Izi: La vesicule biliaire. 


- 12 - 



Mohamed OUAGRAR 


Tinitin 


Ifi wadan, 

Iffi iswi. 

Ur necci. 

Ur nessi. 

Ur nezri. 

Ayhayya! 

Nnan tighersi, 
Yuzzel sis ujenwi. 
Awal n ufella, 
Temmuders® tixsi. 
Ayhayya, 

Ayhayya; 

Ahahay hayya! 


12/10/1991 


(3) Temmuders : Elle est abimee. 

id, tawtemt d umarg. 


Siggelegh gh tudert ad, 
A nedder tudert n ifis (1) . 
Ikla ittas, ins issuda. 
Zzugh tazzit (2) gh uzal, 
N ussan inu. 

Awr sul nesbidir, 

Igh ifaw uzemz. 

Ad inigh zuzdegh (3) , 

Yat tuwtemt. 

Iyi issfuden ametta, 

Igh allagh. 

D igh ur llin, 

Tuqquer ten inn. 

Ukan ilemma tals iyi, 

I mad t’ehsa, 
gh ttiyt, turar; 


(1) Ifis : La hyene. 

(2) Tazzit : Le poignard. 

(3) Zuzdegh : Jfai envie. 

D umarg n dar negh. 

Gh tgira ad tebdu, 
Tidudm. 

Tezzig 141 tibbit n wul nes, 
Ad digh irkan (5) inu; 

S ukwfay nes. 


29/12/1989 


(4) Tezzig : Elle trait. 

(5) Irkan : La salete. 

Azmumg (1) 2 

«Azul amt, a tacaga lli izdeghen 
gh twallin lli ttirigh» 

Paul Eluard 


Immizzeg uzmumg. 
Izuzzer amarg. 

Uremgh ad ccefegh®, 
Gedegh. 

S igh iddem uzmumg 
I tinfurin. 

Izri ungi (3) , 

Yasi d assar; 

Ig iyi bayttar. 

Ifel iyi d gigh tassikka. 
Izenzaren ar agh zerrun. 
Ttergh gim, a mar (4) ! 

Asi iyi 


1- Azmumg : Le sourire. 

2- Ccef : Se baigner, nager. 

3- Angi : La crue. 

4- Amar : Expression qui exprime le souhait 

Temzit iyi 

Tessifft® iyi 

Teg t iyi d uzwigh 5 (6) 7 8 

I tinfurin. 

Negh iyi tgit d wadu. 
Ad d sar ur yadu. 

Ad nn issendu ,7) . 
gh useddi® lli gh d ilul, 
Uzmumg nnunt. 


02/09/2000 


5- Ssiff : Tamiser. 

6- Uzwigh : Le rouge. 

7- Ssendu : Battre (le lait). 

8- Aseddi : Le nid. 

Nekk d is 

Talulluct " iyi imdin. 

S twenza, tanast; 

D ujeddig n iludi. 

Tilawt 

Gigh nn sis afus 
Tara d afus 
Tini iyi : 

Itti d, a nn ittigh. 

Tamu iyi, 

Tergagayt immimen. 

Tilawt, 

Teqqs iyi, tebri iyi® 

Tekk d assli nu 
Tekked iyi. 


1- Talulluct : La poupee. 

2- Tebri iyi : Elle m’a blesse. 

Tini iyi : 

H’amez a tessiredt. 
Tilawt ad! 

Hacagh kem 
Ugigh kem 
Tlit dari takna ,3) 

Gh tsaratin n tudert 
Stigh tt 

Nexxelegh kem 
Tilawt ad! 

Eg tadgalt 
Tabrat hedigh tt 
Gigh azuka ' 41 
Teg t abukir 
Ilem {5) nem 
Rad sul isrem. 


12/05/1995 


3- Takna : La co-epouse. 

4- Azuka : Le genevrier. 

5- Ilem : La peau. 

Agadir, tislit n uzemz ad 


Imdudi Ugadir, igiddi d wakal. 
Immerkes ugedrur d tillas. 
Igrawel ufgan, ig cala, 

D izmaz, d gwmas afgan. 
Iggwez akal, issudu akal. 
Agadir izba' 1 2 ’ ak uzemz, 

Ablad n wammas. 

Izba t uzemz d kra yaden. 
Yuttec Ugadir, ig izlallayen. 
Taghlaghalt <2) n ufella, 

Tesswa Agadir n Ighir. 

Ilul Ugadir, 

Telul tislit n uzemz ad. 

Iggwiz “Mugha” gh Unzi, 
Semmus itran. 


1- Izba : II a arrache. 

2- Taghlaghalt : L'echo. 

Yawi d tuzlin <3) n tagut <4) . 

Ikkes azzar i baba butfala. 

Ifk inzad i immi tablinka. 

Ingi lebrih’, gar lebrih’: 
“Mugha” ra itahel, 

Tislit n uzemz ad. 

Ultma Dihya, 

Tuker tawmmist t5, i immi; 

Tezba tawmmist i immi. 

Temdel tt gh ddu n tergant, 
Ilulen gh usulil. 

Tenker taqqurt, 
gh teslit n uzemz ad. 

Aylligh yura «Mugha» 

Gh ighwerban: 

Dihya, tameggant ,6) n uzemz ad. 
Immatti d wazzan, 

Ar ittelli igellin, 

S umerwas n taddart, 

Amerwas n mas. 


3- Tuzlin : Les ciseaux. 

4- Tagut : L'ouest. 

5- Tawmmist : Le trousseau (utilise par les sorciers). 

6- Tameggant : La prostituee. 

Amerwas n teslit n uzemz ad. 
Tafukt d umlal n Ugadir, 

A igan i «Mugha» amerwas. 

S igh temmut lalla Dihya. 
Tedfar awmmis lli temdel, 

Gh usulil. 

Yasi «Mugha» amater aseggan. 
Ig timdayin gh isemdal. 

Awr temmatti lallas Dihya. 

Irucc ibezdan (7) n ifis gh taddart. 
Igli Agadir, 

Igli, 

Tislit n uzemz ad. 


12/07/1989 


7- Ibezdan : L' urine. 

Isid (1) 


Atig an gh ilia isid 
Ibad (2) 

S ighil n uzzal 
Ur as nnigh a mar! 

Ma ak yullen 
Ar ghilli gh a d tturrit 
Ittu k in?! 

Nekki ra ak allegh 
Ar ghilli gh a d ur tturrit 
Utegh sik akal. 


09/1998 


1 - Istd : La rage. 

2- Ibad : II regne. 

Ahiyad 


Gigh uttif 1 11 
Gigh agwentif 
Gigh tiwuna 
Gigh kra izgeren 
Tabrida 
Gigh irden, 

N tiffilla. 

Gigh ma nn izrin! 

Gigh ahiyad ann, 

D islayen tighawsiwin. 

Ittu tawlekt 
Ittu imiss® 

Yawi nn timillut ' 31 
Iddem i war. 

Igli t umarg 
Imal, d mk ann. 

02/1999 


1- Uttif : Les fourmis. 

2- Imiss : L’outil. 

3- Timillut : Don fait apres la recolte (la moisson). 

Tighersi n tfeyyi 


Ma innan 
Tighersi n tfeyyi 
Ur a ttmattay? 
Abayyay ! 

“Friedrich Nietzsche” 
A bu tayri illuzen. 
Iqqan k id unufel 
A nn gis tegedt 
Ar arwass. 

F ad d iduy umadal 
Gh ids nes iferghen. 

A idder tasga tanafalt 
Gh tilawt nes. 

Ma innan 
Tighersi n tfeyyi 
Ur a ttemattay? 
Abayyay ! 

Aswingem iga tayyuga (1) 
Ig ufgan igejda n ssinit 
Igh ider yan 
Yawen wayyad. 

Tili nn «tidt» 
gh wammas. 

Tidt tella s umezruy. 
Anelli (2) illa s umezruy. 
Anufel ilia s umezruy. 
Tanbadt (3) tella s umezruy. 
Ma innan 
Tighersi n tfeyyi 
Ur a ttemattay? 

Abayyay ! 

Hat, anelli ann ibaden 
Iqqan t id 

Ad d issuss tawlekt 
Gh umnid n unufel. 
Tifikct nes ur tezdar 
A teg bayttar 


1- Tayyuga : La paire, le couple. 

2- Anelli : La raison. 

3- Tanbadt : Le pouvoir. 

I «Michel Foucault» 

Lli iyi innan 
S ils n Uzayku : 

«Dder ass an gh tellit, 

Ad ur tsiggilt asekka; 

Urta d ighli wass». 
Izuzzef (1) tanbadt, izluzzu tt 
T z ru tt : 

Tgerd gh tawja. 

Teksa gh tinmel (2) . 

Ar ttagh gh wanud (3) . 

Asray nes izzel 
Gh imerzi n wass 
Tekcem awd tillas. 

Ma innan 
Tighersi n tfeyyi 
Ur a ttemattay? 

Abayyay ! 

Ar tgerru tanbadt agad l4) 

Ar tesdar akniwen 


1 - Zusf : Devoiler. 

2- Tinmel : L’ecole. 

3- Anud : L’usine. 

4- Ar tgerru agad : Prete a donner naissance (la poule). 

Tesswu iman nes gh warraw 
Teg as imirsid. 

Mac ur jju nn tesgutti : 

Yan irwas tt, 

Yan iga asensk 5 ', 

Ira t kuyan. 

Walli tt irwasen 
Tefka t i willi tra 
Zzan 5 (6) fellas. 

Wayyad, 

Tekkis sis laz 
I wiyyad 

Tegli ten, mk lli tra. 

Ma innan 
Tighersi n tfeyyi 
Ur a ttemattay? 

Abayyay ! 


04/08/2000 


5- AsensT : L’ amorce, l’appat. 

6- Zzan : Its represented. 

Tamelda a) 


Telsa tiftilt adu. 

Yawi tt id, 

Irar tt inn. 

Yut izri tamelda. 

Izlem nn tiguriwin, 

Lli wattsent taddangiwin 1 (2) 3 ; 
Yut takerrayt; 

Ig asent iferg. 

Iga ukan 

Ma s a ttanfen isasan <3) . 

S igh turem teftilt 
Tikni. 

Tut s tt (4) . 

Tessefruri andeggurig 
Ig nn ighed 
Gh igenna 


1- Tamelda : L" occasion. 

2- Taddinga : La houle. 

3- Isasan : La toile (d’araignee). 

4- Tut tt tenzi : Elle eternue. 

Tamez tt tuwla n usemmid, 
Tengi s umetta. 

Yat gh a ttmizzig, 

Yat gh a ttefa. 

Yat gh a ttegday, 

Ay High tafud... 

1999 

Irafan n ujendid (1) 2 


Yuki d ul n winu 
Icacteh™ s waman. 

S igh gan amazzer (3) . 

Yili nn ugwlif aderdur 
gh illi gh ferghen waman. 
Izdegh nn gh uzuzwu 
Lli nn gis hedigh. 

Is yad temmghi tuga 
gh tsebnit (4) lli s idla. 

High d nekkin 
gh wallagh n wasif. 


1- AjendTd : Le dard (d’une abeille). 

2- Icacteh : II suinte. 

3- Amazzer : La cascade (pi. Imuzzar). 

4- Tisbnit : La bouse (fraiche). 

Ticcict' 5 ' gh teswawut <6) 
Teqqed, 

Tili iyi gh ufus. 

Tagat 

Igh nn bbin waman. 

Tayyad 

Igh d ukin. 

Igh yad mdigh tamment 
Sugh aman. 

Tasa inu rad ttyagal, 

S isasan n irafan. 


08/1994 


5- Ticcict : La bouse (seche). 

6- Taswawut : L'encensoir. 

Ur iyi d yagh! 


Hann isaffen n turar 
Had ilalen U) n uzawan (2) 
Ig winu agherrabu 
Tukkla® rribab d lutar 
Nekkin ar gwemmergh. 
Taddangiwin n unzir 
Tiyyad n tillas. 
Tamcgb 1 2 3 4 ' nn tifawt 
gh wallen n winu 
Gawergh. 


1- Ilalen : les mers (sing. ill). 

2- Azawan : La musique. 

3- Tukkla : Les rames. 

4- Tam : Prevoir, s’attendre a... 

Ttelgh as 
Ittel iyi d afus, 
Rraghutegh (5) ixf inu 
gh izri nnun. 

Ur iyi d sik yagh 
A ixf inu 
Ad ak d urrigh. 


1996. 


5- Rraghut : Quitter (femme qui quitte le foyer conjugal). 

Iludi 


Wurgigh asekka 
S yan ujeddig umlil 
Lli ur ukzegh 
Ma s iga ajeddig 
Ay High zerigh amud nes. 
Zzugh t, ar as akkagh aman 
Tighzif agh tudert 
Ddergh, idder, naden 
Ifel agh d wattan. 

Aylligh ssenjemgh (1) 2 

Awal negh. 

Yemmatti d uzzu 
Ar t nettannay. 

Ighawel tasawent® s tmelli 
Defaregh t, ur ar t neffal. 


1- Ssenjem : Sauver (reussir un acte). 

2- Tasawent : La pente (# taksart). 

gh usemmid, ula ijawan. 
Aylligh ibidd f tzughi (3) 4 , 

Ur tsengirit d tafukt. 

Tafukt ibidden 
Ur ar sul tezzigiz. 

Tadj agh gh uzemz n tefsut. 
Nmun s tads a 
Nmun s tayri 
Nedru timerzigt <4) 

Is d ilemma tamimt. 

Nmun, 

Aylligh neggwz akal. 


Tizi Ouzou 
Talagilef 05/1989 


3- Tazughi : Le rougeoiement. 

4- Timerzigt : L'amere. 

Abrid axatar 


Usigh awelk.. 

Hiylegh i ubrid axatar. 
Abrid issan s ujeddig. 
Issan s usennan (1) 2 . 

Yili uzawad, 

Yili icitti; 

Amud nem a tafukt. 
Tafukt iggwizen 
Ar ighariwen. 

S iqqur ujeddig 
Imda t2) , yasus. 

Ar xerrin, ar berrin. 
Meqqar smeqqar 
Dufegh nn mad siggelgh. 


1- Asennan : L’epine. 

2- Mdu : maigrir. 

Nedra tads a, nedra ametta 
Nedra abrid, nedra tircmt' 1 '. 
Nemmelda tisent. 

Adar ira a yafud. 

HTylen i ubrid axatar. 


08/1988 


3- Tiremt : La nourriture, le repas. 

Targant 


Ksan gik azemz 
Izmaz a Sus. 

Aznen ak d tannirin, 

Awint d tasemghurt. 
Tannirin da yeghwman, 
Afus n Unamir. 

Ara rrag a immi, 

Ara sfiwic. 

Ara aznat a baba, 

Ameksa; 

Aghad agh d awin abelziz. 
A nejguggel talluzin. 
Mmassen izergan. 

Yengi umlu, 

Ilin gh uruku U) . 

Tumert n unegbi 
Igh agh d lkemen. 


1- Aruku : Le plat, l’ustensile. 

Tazgwemmit i ighwi, 
Ad ittziwig. 

Igh immass usemmid, 
Ider udfel. 

Asigh d aggwren, 
Izda, yafuf 2) . 

Nesli d gh taddart, 
Mikk n usafar 
Immerkes d urgan, 

A necc tummit. 

D yat ar snat, 

A weltma targant, 
Aseklu nem, 

Ur sar t ttugh. 

Nettan agh imlan, 
Tawenza lli dd nmun. 


16/01/1987 


2- Yafuf : II est tamise. 

Azwag 

«Isst-tidet gant ibadan, macc 
is ka nettu mas gant mk ann» 
Nietzsche 

Yan isiggilen, 

Titt n) n tidt ,2) 

Ad ibiks i uzwag 
Ig ahiyyad 1 2 (3) , itrem. 

Ad tent d akkw 
Ikk; 

Ar d d ur ikk 
Awd yat gisent. 

Rad idfer gh ifili, 

Ixf ar d itelf, 

Iggammi ad as tent d, 

Ikk ids, iwzent as. 

Ig asmun i tagat, 

Ar tent ittagwem, ifiss. 


10/03/1999 


1- TJtt : L’oeil. 

2- Tidt : La verite. 

3- Ahiyyad : Lferrant, le vagabond. 

Timlillay 


Ifulki nit 
Y an ismammin 
F timlillay 
S timlillay 
I timlillay 
Yan ikkan, 

I genna 
Ur ikka, 

Akal. 

Yagh iyi umarg 
a timlillay 


08/1984 

Ammuddu n tergant 

Nnan iyi tarwa nu kkes agh a baba kra n ddemin, 
inigh asen rad awen t kksegh, mac iqqan d ad teskerem 
s yat tawtelt : ad d tegem amezzugh ula alien nnun. 

Ddu n yat taddagt 

